पाएं अपने शहर की ताज़ा ख़बरें और फ्री ई-पेपरडाउनलोड करें
मोहाली। लीडरशिप न केवल युद्ध के क्षेत्र में काम आने वाली कारगर काबलियत है बल्कि इसका सदुपयोग एक संगठन के उत्थान के लिये भी किए जाने से काफी सार्थक होता है। देश के युवा राष्ट्रनिर्माण में अपने जिम्मेवारी को समझते हुए लीडरशिप और टीम बिल्डिंग को बखूबी अमल में लाये। यह मानना था भारतीय थलसेना के पूर्व अध्यक्ष जनरल वीपी मलिक का जो कि रविवार को शिवालिक पब्लिक स्कूल फेज 6 में आयोजित किये जा रहे दो दिवसीय'नेशनल कन्वोकेशन ऑफ सीए स्टुडेंट्स के समापन समारोह में स्टूडेंट्स को संबोधित कर रहे थे।
जनरल मलिक ने सेना में बिताए अपने दिनों के अनुभवों को सभागार में मौजूद स्टुडेंट्स के साथ साझे किये जिसमें ऐतिहासिक कारगिल युद्घ भी शामिल था । उन्होंने बताया कि लीडर पैदा नहीं किए जाते बल्कि बना ये जाते हैं । एक कुशल लीडर सेल्फ स्टडी, शिक्षा, प्रशिक्षण और कड़वे अनुभवों के कठोर तप कर इस लीडरशिप का स्वाद चखता है । उन्होंने स्टूडेंट्स से आहवान किया कि वे सफल परिणामों के लिये अपने आप में टीम बिल्डिंग की भावना को प्रेरित करें ।
कार्यक्रम के दौरान सीए परीक्षाओं में सफल रहे स्टूडेंट्स को मुख्यातिथि ने पुरस्कृत भी किया ।
रविवार को कन्वोकेशन के अंतिम दिन में विभिन्न तकनीकी सत्रों का आयोजन किया गया जिसमें विभिन्न टीमों ने तीस पेपर प्रेजेंट किये । इसमें मुख्य विषय 'लीवरेज आफ आईटी फार सीए प्रोफेशनÓ, 'यूज आफ सीएएटी इन ओडिट्सÓ, 'डियू डेलिजेंसÓ और 'फोरेंसिक अकाऊंटिंगÓ थे । सीए कपिल सभरवाल, सीए सिमरन सिंह और सीए विनीत अग्रवाल ने सत्रों की अध्यक्षता की ।
द इंस्टीच्युट आफ चार्टेड अकाउंटेंट्स आफ इंडिया (आईसीएआई) के चेयरमैन सीए कृष्ण जोशी के अनुसार इस अधिवेशन का आयोजित करने का उद्देश्य सीए स्टूडेंट्स को ऐसा तल प्रदान करवाना है जिसमें वे अपने दिग्गजों के साथ विचारों का आदान प्रदान कर अपने आप को सशक्त बना सके ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn